આરબીઆઈ વિરુદ્ધ કેન્દ્ર સરકાર વચ્ચેના ટકરાવ અંગે રાજને કહ્યું કે, રિઝર્વ બેંક ડ્રાઈવિંગ સીટ પર બેઠલી કેન્દ્ર સરકારની સીટ બેલ્ટ જેવી છે. એ નિર્ણય સરકારે કરવાનો છે કે એ સીટ બેલ્ટ પહેરવો કે નહીં. સીટ બેલ્ટ પહેરવાથી દુર્ભાગ્યપૂર્ણ ઘટનાઓથી બચવામાં સહાય મળે છે. સરકાર વિકાસને વેગ આપવા અંગે વિચારે છો, જ્યારે આરબીઆઈ નાણકીય સ્થિરતા પર ધ્યાન કેન્દ્રિત કરે છે. આરબીઆઈ પાસે ના કહેવાનો અધિકાર છે કારણ કે સ્થિરતા યથાવત્ રાખવાની એની જવાબદારી છે. કેન્દ્ર અને આરબીઆઈ એકબીજાના વિચારોથી અસહમત હોઈ શકે છે, પરંતુ એકબીજાના અધિકારનું સમ્માન કરવું પડશે.